ડી-ટેન મુખ્યત્વે ત્વચાનું ટેનિંગ એટલે કે કાળાશ દૂર કરે છે. તડકામાં ફરવાને કારણે કાળી પડી ગયેલી ત્વચા તેમજ ખીલ કે અન્ય કોઈ કારણસર શરીર પર પડેલાં ચાઠાં, ચકામાં, ડાઘને પણ ડી-ટેનથી દૂર કરી શકાય છે. જો આ પ્રકારના ડાઘ બહુ જૂના હોય તો તેને ડી-ટેનથી આછા કરી શકાય છે અને તાજા ડાઘ હોય તો તેવા સંજોગોમાં તેને પૂર્ણપણે દૂર પણ કરી શકાય છે. ડી-ટેન બ્લીચ કરતા માઈલ્ડર ટ્રીટમેન્ટ છે. જો તમે બોડી પૉલિશિંગ કરાવવા ઈચ્છતા હોવ તો પહેલાં ડી-ટેન જરૂર કરાવો. તેનાથી ત્વચાનો નિખાર વધી જશે.